Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 107/15/4406	Topoľčany, 17.6.2015
EEČ : 2-35-29-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
hoci mu zo Zákona o rodine vyplýva povinnosť vyživovať dieťa XXXXX, nar. XXXXX bytom XXXXX, pričom rozsudkom Okresného súdu v Nitre pod č. k. 24P/121/2008 zo dňa 26.06.2008, právoplatným od 18.07.2008 bol zaviazaný prispievať  na jej výživu sumou  49,79 Eur ( 1.500,- Sk) mesačne s účinnosťou od 01.03.2008 k rukám matky XXXXX, nar.XXXXX, bytom XXXXX, tak si svoju vyživovaciu povinnosť  v Preseľanoch z nedbanlivosti riadne neplní od 01.07.2014 doposiaľ a to napriek skutočnosti, že v danom období bol a naďalej je zamestnaný a dosahuje dostatočný príjem na jej plnenie, čím  mu vznikol dlh na výživnom vo výške 97,90,- Eur, 

lebo zanikla trestnosť činu

Odôvodnenie:
 Poverený príslušník Obvodného oddelenia  PZ  Topoľčany uznesením č. ORP-31/TO-TO-2015 zo dňa 17.02.2015 podľa § 199 ods. 1 Tr. por.   začal trestné stíhanie  pre prečin zanedbania povinnej výživy podľa § 207 ods. 1  Tr. zák., a následne  uznesením pod tou istou spisovou značkou dňa 23.04.2015 podľa § 206 ods. 1 Tr. por.  vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zák., na  skutkovom základe uvedenom vo výrokovej časti tohto uznesenia.  
              Preskúmaním spisového materiálu bolo zistené, že trestnosť činu, pre ktorý je trestné stíhanie vedené zanikla.
              Svedkyňa - poškodená  XXXXX vo výpovedi uviedla, že obvinený si vyživovaciu povinnosť v celom rozsahu dodatočne splnil a teda dlžné výživné uhradil. Obvinená do spisu doložila fotokópie dokladov, ktoré preukazujú uhradenie výživného  do konca mesiaca máj 2015.    
               
	Podľa § 86 trestnosť trestného činu zaniká aj vtedy, ak ide o trestný čin
a) zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu,
 
b) zanedbania povinnej výživy podľa § 207, ak úrad práce, sociálnych vecí a rodiny poskytol oprávnenému náhradné výživné podľa osobitého predpisu v plnej výške podľa rozhodnutia súdu o výživnom, ak trestný čin nemal trvalo nepriaznivé následky a páchateľ úradu práce, sociálnych vecí a rodiny uhradil náhradu za poskytnuté náhradné výživné, skôr než sa súd odobral na záverečnú poradu,
              V priebehu trestného stíhania policajt ohľadne zistenia a posúdenia konania obvineného vykonal dôkazy v potrebnom rozsahu a zistil skutočný stav veci. Svedkyňa - poškodená  vo svojej výpovedi potvrdila uhradenie dlžného výživného vo vymedzenom rozsahu s tým, že dcéra núdzou netrpela a konanie  obvineného  pre ňu nemalo trvalo nepriaznivé následky.          
              Po vyhodnotení všetkých a takto zadokumentovaných dôkazov možno konštatovať, že trestnosť zanedbania povinnej výživy podľa § 207 Tr. zák.  zanikla. Preto bolo potrebné rozhodnúť tak, ako je uvedené vo výrokovej časti tohto uznesenia.   
              Týmto uznesením nie je dotknutá zákonom stanovená povinnosť prispievať na výživu maloletého dieťaťa. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Monika Janjicová
prokurátorka